กำไรบริษัทจดทะเบียนไตรมาสที่ 1 อยู่ที่ 230,000 ล้านบาท!! ซึ่งใกล้เคียงกับช่วงเดียวกันของปีก่อน - FINNOMENA
6 พ.ย. 2563

HOT NEWS DIGEST – กำไรบริษัทจดทะเบียนไตรมาสที่ 1 อยู่ที่ 230,000 ล้านบาท!! ซึ่งใกล้เคียงกับช่วงเดียวกันของปีก่อน
กำไรบริษัทจดทะเบียนส่วนใหญ่ได้ออกมาแล้ว โดยกำไรรวมของตลาดหุ้นอยู่ที่ 230,000 ล้านบาทซึ่งใกล้เคียงกับปีก่อน
หากไปรวมๆดูว่า Sector ไหนช่วยพยุงกำไรก็จะพบว่า ปิโตรเคมี, อาหาร, อสังหา ต่างมีกำไรดีขึ้นกว่า 2,500 ล้านบาท แต่สำหรับ Sector ที่กำไรลดลงอย่างเห็นได้ชัดก็จะเป็น กลุ่มประกัน, แบงค์ และ ICT
ซึ่งหากแยกเป็นรายบริษัทแล้ว บริษัทที่มีกำไรเพิ่มเยอะก็อย่างเช่น IVL, SCC, ESSO ซึ่งต่างมีกำไรเพิ่มกว่า 2,000 ล้านบาท
ที่โดนหนักเลยเห็นจะเป็น BLA ที่กำไรหายไปกว่า 7,500 ล้านบาทพลิกจากกำไรเป็นขาดทุน และพี่เทพเรา (PTTEP) กำไรก็ลดลงเกือบ 3,000 ล้าน
อย่างไรก็ตามตัวเลขกำไรบอกเราได้เพียงภาพคร่าวๆเท่านั้น นักลงทุนอาจจะต้องลงลึกไปในแต่ละตัวว่ากำไรที่เพิ่มขึ้นหรือลดลงมากนั้นเกิดจากสาเหตุใด และเป็นรายการพิเศษที่เกิดขึ้นเพียงครั้งเดียวหรือไม่
แต่โดยรวมถือว่ากำไรที่ประกาศออกมาดีกว่าที่นักวิเคราะห์คาดการณ์ ซึ่งถือว่าเป็นเรื่องดีของตลาดหุ้น
FINNOMENA รายงาน
Q1 บริษัทจดทะเบียนโกยกำไร2.3แสนล้าน นักวิเคราะห์ชี้สัญญาณดี เตรียมอัพเป้าทั้งปี
แหล่งข่าว : ฐานเศรษฐกิจ 20 พฤษภาคม 2559
บริษัทจดทะเบียนไทย สุดแกร่ง ไตรมาสแรกโชว์กำไร 2.3 แสนล้านบาท พุ่งกระฉูด 40% เทียบไตรมาส 4 ปี 58 ขณะที่ทรงตัวเทียบช่วงเดียวกันปีก่อน นักวิเคราะห์สานเสียงผู้ประกอบการในตลาดหุ้นโชว์ฟอร์มดีกว่าที่คาด เผยได้หุ้นบิ๊กแคปหนุนทั้งปตท. ปตท.สผ. ไทยออยล์ ปูนซิเมนซ์ไทย ซีพีเอฟ ชี้เริ่มเห็นสัญญาณการปรับประมาณการกำไรของตลาดในเชิงบวก ผนวกราคานํ้ามันดิบพุ่งสูงสุดในรอบ 7เดือน บล.เอเซีย พลัสฯเผยตลาดหุ้นยืนเหนือ 1,400 จุด เหตุคลายกังวลเรื่องเศรษฐกิจ
  FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
  แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ